Ajornament de la provisió de notaries vacants a Catalunya des de la seva creació
Ajornament de la provisió de notaries a les poblacions on, pel Reial decret 173/2007, de 9 de febrer, es van crear noves places, actualment vacants a Catalunya
Ajornament de la provisió de notaries provinents de la integració en el cos de notaris dels corredors de comerç col·legiats actualment vacants a Catalunya
Ajornament de la provisió de notaries afectades per la demarcació de notaries creades pel Reial decret 173/2007, de 9 de febrer, en el mateix districte notarial actualment vacants a Catalunya
Notaries vacants a Catalunya des de la seva creació
Notaries en poblacions on es van crear places pel Reial decret 173/2007, de 9 de febrer, actualment vacants a Catalunya
Notaries provinents de la integració en el cos de notaris dels corredors de comerç col·legiats actualment vacants a Catalunya
Notaries creades pel Reial decret 173/2007, de 9 de febrer, en el mateix districte notarial actualment vacants a Catalunya
El Reial decret 173/2007, de 9 de febrer, sobre demarcació notarial, va aprovar una modificació del mapa de les notaries que va significar per a Catalunya la creació de quaranta-set noves notaries.
L'article 9 del Reial decret 173/2007, de 9 de febrer, va ajornar la provisió d'algunes de les notaries creades per períodes d'un, dos i tres anys a comptar de l'entrada en vigor del Reial decret.
A l'empara de l'article 147 de l'Estatut d'autonomia de Catalunya, que atorga competències executives a la Generalitat en matèria de notaries i registres públics de la propietat, mercantils i de béns mobles, i de l'article 9 del Reial decret 173/2007, de 9 de febrer, el Departament de Justícia va executar la demarcació notarial de la manera següent:
Per la Resolució JUS/1623/2008, de 19 de maig, es va anunciar un concurs per a la provisió de 91 notaries vacants a Catalunya, entre les quals s'incloïen les de Manresa, Blanes i Roquetes, expressament ajornades pel termini d'un any a l'article 9 del Reial decret 173/2007, de 9 de febrer.
Per la Resolució JUS/1577/2009, de 25 de maig, es va anunciar un concurs per a la provisió de 99 notaries vacants a Catalunya, entre les quals s'incloïen les de Badalona, Sabadell, Gavà, Tordera, Figueres i el Vendrell, expressament ajornades pel termini de dos anys a l'article 9 del Reial decret 173/2007, de 9 de febrer.
Posteriorment, i atès que el criteri essencial sobre el qual estava basat el dimensionament de la demarcació notarial aprovada pel Reial decret 173/2007, de 9 de febrer (l'eclosió del tràfic immobiliari produïda durant els anys immediatament anteriors a 2007) va quedar superat per la situació de decreixement econòmic sostingut tant a l'Estat espanyol com a Catalunya, el Departament de Justícia va ajornar l'execució de la demarcació notarial mitjançant les ordres JUS/87/2010, de 16 de febrer; JUS/586/2010, de 10 de desembre; JUS/374/2011, de 21 de desembre, i JUS/426/2012, de 19 de desembre.
En el moment actual, junt amb alguna notaria mai coberta, hi ha un important nombre de notaries creades pel mateix Reial decret 173/2007, de 9 de febrer, que en un primer moment van estar servides per notaris, però que van quedar vacants immediatament després, per la mateixa inviabilitat de l'oficina.
Així, atès que els nous titulars van optar pel trasllat en concurs ordinari a una altra plaça, les notaries esmentades resten en situació de vacant perllongada, sense que hagi estat possible cobrir la plaça amb un notari o notària titular, i presenten els mateixos problemes de prestació del servei públic que les notaries que no han estat mai cobertes.
A més, s'ha de posar de manifest que en aquests moments està en tràmit la revisió de la demarcació notarial de Catalunya.
Per tot plegat, mentre no s'adoptin les mesures legals adients, es fa necessari donar una solució, si més no provisional, a aquesta situació mitjançant un nou ajornament de l'efectivitat completa de la demarcació acordada; i atesa l'existència d'identitat de raó amb el supòsit de notaries mai cobertes, caldrà donar solucions semblants per a les places que romanguin vacants durant períodes de temps llargs.
Atès que les previsions econòmiques per a l'Estat espanyol manifestades pels organismes europeus i internacionals per a l'any 2014 no són del tot positives i afirmen que el context internacional comporta un estancament de les expectatives de l'economia espanyola;
Atès que l'Ordre JUS/231/2013, de 13 de febrer, del Ministeri de Justícia, i l'Ordre JUS/53/2013, de 2 de abril, del Departament de Justícia, ajornen l'execució de la demarcació registral en relació amb determinats registres de la propietat, mercantils i de béns mobles, els motius d'inviabilitat dels quals són semblants als de les notaries que aquí s'enumeren;
Atès que l'assumpció de competències executives per la Comunitat Autònoma de Catalunya, d'acord amb l'article 147.1.c de l'Estatut d'autonomia de Catalunya, aconsella adoptar mesures específiques de coordinació entre les administracions públiques competents, consistents, entre d'altres, en la determinació dels criteris d'ajornament de l'efectivitat de la demarcació notarial executada en relació amb determinades notaries demarcades a Catalunya,
A proposta de la Direcció General de Dret i d'Entitats Jurídiques,
Les notaries demarcades a Catalunya que s'enumeren a l'annex 1 de la present Ordre, creades pel Reial decret 173/2007, de 9 de febrer, sobre demarcació notarial, que actualment estan vacants a Catalunya i que no han estat mai ocupades per cap notari o notària, s'oferiran en el primer concurs que convoquin, de la manera prevista per l'article 88 del Reglament notarial, coordinadament la Direcció General dels Registres i del Notariat i la Direcció General de Dret i d'Entitats Jurídiques, a partir del dia 1 de gener de 2016.
Les notaries demarcades a Catalunya que s'enumeren a l'annex 2 de la present Ordre, creades pel Reial decret 173/2007, de 9 de febrer, que han estat ocupades inicialment per un notari o notària i que actualment estan vacants, s'oferiran en el primer concurs que convoquin, de la manera prevista per l'article 88 del Reglament notarial, coordinadament la Direcció General dels Registres i del Notariat i la Direcció General de Dret i d'Entitats Jurídiques, a partir del dia 1 de gener de 2016.
Les notaries demarcades a Catalunya que s'enumeren a l'annex 3 de la present Ordre, provinents de la integració en el cos de notaris dels corredors de comerç col·legiats aprovada per la disposició addicional vint-i-quatrena de la Llei estatal 55/1999, de 29 de desembre, de mesures fiscals, administratives i de l'ordre social, que actualment estan vacants, s'oferiran en el primer concurs que convoquin, de la manera prevista per l'article 88 del Reglament notarial, coordinadament la Direcció General dels Registres i del Notariat i la Direcció General de Dret i d'Entitats Jurídiques, a partir del dia 1 de gener de 2016.
Les notaries demarcades a Catalunya que s'enumeren a l'annex 4 de la present Ordre, la viabilitat de les quals ha quedat afectada per la creació de noves notaries en el mateix districte notarial pel Reial decret 173/2007, de 9 de febrer, que actualment estan vacants, s'oferiran en el primer concurs que convoquin, de la manera prevista per l'article 88 del Reglament notarial, coordinadament la Direcció General dels Registres i del Notariat i la Direcció General de Dret i d'Entitats Jurídiques, a partir del dia 1 de gener de 2016.
Una notaria a l'Hospitalet de Llobregat.
Una notaria a Cerdanyola del Vallès.
Una notaria a Parets del Vallès.
Una notaria al Prat de Llobregat.
Una notaria a Montornès del Vallès.
Una notaria a Sant Boi de Llobregat.
Una notaria a Vilanova i la Geltrú.